
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 22 septembrie 2011               

PL-x 503/2011                     


                                                                 AVIZ
asupra proiectului de Lege privind respingerea Ordonanţei de urgenţă a Guvernului nr.49/2011 pentru modificarea şi completarea Legii nr.571/2003 privind Codul fiscal şi a altor prevederi financiar-fiscale
       În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind respingerea Ordonanţei de urgenţă a Guvernului nr.49/2011 pentru modificarea şi completarea Legii nr.571/2003 privind Codul fiscal şi a altor prevederi financiar-fiscale, trimis cu adresa nr. PL x 503 din 5 septembrie 2011 şi înregistrat cu nr. 31/801 din 7 septembrie 2011.
       Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată.
        Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 21 septembrie 2011.
       Proiectul de lege are ca obiect de reglementare respingerea Ordonanţei de urgenţă a Guvernului nr.49/2011 pentru modificarea şi completarea Legii nr.571/2003 privind Codul fiscal şi a altor prevederi financiar-fiscale. Ordonanţa de urgenţă a Guvernului nr.49/2011 are ca obiect modificarea şi completarea Legii nr.571/2003 privind Codul fiscal şi a altor prevederi financiar-fiscale în sensul punerii de acord cu prevedeile Directivei 2006/112/CE a Consiliului şi autorizării României pentru aplicarea taxei inverse, cu începere de la 1 iunie 2011 pentru comercializarea unor categorii de cereale şi plante tehnice, ca măsură pentru combaterea evaziunii fiscale.
        Membrii comisiei au examinat proiectul de lege supus avizării, expunerea de motive, avizul favorabil al Consiliului Legislativ nr. 605 din 31 mai 2011 şi avizul favorabil al Consiliului Economic şi Social nr. 2487 din 3 iunie 2011.
         În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege în forma iniţiatorului.

         În raport de obiectul şi conţinutul reglementării, proiectul de lege face parte din categoria legilor ordinare. 
        PREŞEDINTE,                                                               SECRETAR,
         Daniel BUDA                                                        Gabriel ANDRONACHE
Consilier, Ciprian Bucur

